F'laqgħa turbolenti, l-eks-Ministru Laburista Konrad Mizzi rrifjuta li jwieġeb għall-mistoqsijiet tal-kumitat tal-kontijiet pubbliċi sakemm joħroġ ruling li hu stess talab mingħand l-Ispeaker Anġlu Farrugia. Hu nsista li d-deċiżjoni li l-Gvern jaħfer €40 miljun f'taxxa u sisa lill-Electrogas m'kenitx tiegħu iżda ammetta li kienet parti minn package . Mizzi kien qed jerġa' jidher quddiem il-Kumitat tal-Kontijiet Pubbliċi, il-PAC, li qed jinvestiga l-kuntratt tal-proġett tal-Electrogas. Il-proġett tal-Electrogas kien qed jiġi investigat mill-ġurnalista Daphne Caruana Galizia li nqatlet fl-2017 u kien spiċċa fiċ-ċentru tal-allegazzjonijiet ta' korruzzjoni. Ic-chairman tal-Kumitat Beppe Fenech Adami qal li dan kollu seħħ 12-il ġurnata qabel ma nqatlet Daphne Caruana Galizia wara li Fenech bagħat email 'trijonfali' lil sħabu fil-konsorzju tal-Electrogas jiftaħar li l-Gvern kien ħafer it-taxxa lill-Electrogas. #td_uid_2_61f3d5fa0b62c .td-doubleSlider-2 .td-item1{background:url(https://cdn.newsbook.com.mt/wp-content/uploads/2022/01/26133503/WhatsApp-Image-2022-01-26-at-13.26.07-1-80x60.jpeg) 0 0 no-repeat}#td_uid_2_61f3d5fa0b62c .td-doubleSlider-2 .td-item2{background:url(https://cdn.newsbook.com.mt/wp-content/uploads/2022/01/26133615/WhatsApp-Image-2022-01-26-at-13.26.06-1-80x60.jpeg) 0 0 no-repeat}#td_uid_2_61f3d5fa0b62c .td-doubleSlider-2 .td-item3{background:url(https://cdn.newsbook.com.mt/wp-content/uploads/2022/01/26133521/WhatsApp-Image-2022-01-26-at-13.26.07-80x60.jpeg) 0 0 no-repeat}#td_uid_2_61f3d5fa0b62c .td-doubleSlider-2 .td-item4{background:url(https://cdn.newsbook.com.mt/wp-content/uploads/2022/01/26133539/WhatsApp-Image-2022-01-26-at-13.26.06-3-80x60.jpeg) 0 0 no-repeat}#td_uid_2_61f3d5fa0b62c .td-doubleSlider-2 .td-item5{background:url(https://cdn.newsbook.com.mt/wp-content/uploads/2022/01/26133114/WhatsApp-Image-2022-01-26-at-13.26.06-80x60.jpeg) 0 0 no-repeat} 1 minn 5 Miguela Xuereb Ftit qabel waqt kommozzjoni sħiħa l-eks Ministru Laburista telaq il'barra biex jitlob protezzjoni lill-ispeaker kontra l-atteġġjament u l-insinwazzjonijiet li qed isiru fil-konfront tiegħu. Ftit wara, Mizzi daħal fil-plenarja u talab ruling lill-Ispeaker. Il-laqgħa kompliet ftit wara b'Mizzi lura madwar il-mejda. Fost l-individwi li ġew investigati b'rabta ma' dan il-kuntratt hemm in-negozjant Yorgen Fenech u l-kumpanija tiegħu f'Dubai 17 Black kif ukoll il-kumpaniji fil-Panama li kienu nfetħu mill-eks Ministru Konrad Mizzi u l-eks chief of staff f'Kastilja Keith Schembri. Il-waranofsinhar it-tajjeb! Minn hawn u ftit ieħor, mistenni jiltaqa' l-Kumitat għall-Kontijiet Pubbliċi. Ix-xhud Ewlieni jibqa' l-eks Ministru Konrad Mizzi li qed jwieġeb għall-mistoqsijiet relatati mar-rapport tal-Awditur Ġenerali fuq ix-xiri tal-Power Station tal-Electrogas. Ic-chairman tal-PAC Beppe Fenech Adami nforma lil Mizzi li fadallu 40 minuta biex jagħlaq il-preżentazzjoni tiegħu. L-eks Ministru Mizzi qal li l-hedging fuq il-prezz tal-elettriku se jispiċċa fi żmien ħames xhur u se jkun dipendenti fuq il-prezz (index pricing) tal-Oil Brent. Dan il-perjodu jispiċċa fi żmien ħames snin u wara dan il-perjodu l-Enemalt tkun tista' tagħżel hi x'tip ta' sistema trid tuża' biex tixtri l-elettriku. Mizzi qal li l-Gvern għamel market research qawwi qabel ma għażel lill-electrogas. Meta ġie ffirmat l-gas supplu agreement li bihom l-Enemalta ntrabtet li tixtri l-gas mingħand l-Electrogas, tnaqqsu minn 18 -il sena kif kien jgħid it-tender, għall-10 snin "għax hekk kien fl-interess nazzjonali," żvela Mizzi. Mizzi qal li l-Enemalta hi obbligata li tixtri mingħand l-Electrogas sa 16 MMBTUs (Metric Million British Thermal Units). Hu nsista li l-Enemalta hi flessibbli li ma tieħux " thefull ammount" u jżomm parti minnu għas-sena ta' wara. L-Enemalta tista' ukoll tbiegħ il-gass żejjed li tixtri mill-Electrogas. L-eks ministru ddefenda l-kompensazzjoni li tingħata l-Electrogas jekk jinbena l-pipeline tal-gass billi stqarr li l-konsortium se jitlef profitti kbar li jiġri dan. Matthew Caruana Galizia kien osserva li jekk l-fondi tal-UE se jintużaw għall-pipeline, l-UE tkun effettivament qed tħallas lill-moħħ wara l-qtil t'Ommu Daphne Caruana Galizia. Hu qal li 11 il-bank separat provda skrutinju u l-pjan kien approvat mill-Kummissjoni Ewropea. "L-istess Awditur Ġenerali qal li l-proċess kien rigorjuż," insista Mizzi. Huwa qal li minn dan il-proġett l-Enemalta għamlet profitt ta' Eur 100 million fuq firxa ta' 10 snin. Huwa qal li l-awditur ġenerali ma sab l-ebda indikazzjoni ta' interferenza qabel l-elezzjoni. Fl-aħħar, Konrad Mizzi qara stqarrija li kienet tgħid: 1. M'hemm l-ebda konnessjoni bejn it-trust tiegħi u 17 Black u Macbridge. Fuq l-Isptarijiet ma kontx involut fil-MOU iffirmat mill-Gvern għall-Isptarijiet t'Għawdex. Qatt ma kelli kontijiet fil-Pilatus Bank. Qatt ma għaddewli 'bagalji ta' flus' mill-Azerbaijan. 5. il-ġimgħa li għaddiet, mhux veru li ċempilt lil Prim Ministru lanqas darba aħseb u ara sitt darbiet kif qal l-membri parlamentari Karol Aquilina. Intervjena l-avukat ta' Mizzi, Carol Peralta fejn stqarr li Mizzi mhux kien se jirrispondi għall-domandi li ma kienux relatati mar-rapport tal-awditur ġenerali. Iżda lest li jagħmel dan f'seduta separata f’ aġenda miftiehma minn qabel. Ic-chairman tal-PAC Fenech Adami qal li wara erba’ seduti u l-itwal prestenazzjonijiet li qatt saret quddiem il-PAC, Mizzi għandu l-obbligu li jwieġeb il-mistoqsijiet tal-membri. L-ewwel domanda ta’ Fenech Adami kienet "kif spiċċajt bil-politika?" "Iżda kif spiċċajt kelliem tal-Oppożizzjoni għall-Enerġija meta int lanqas biss kont membru parlamentari?" "Joseph Muscat kien għadu Brussels meta Jien kont avviċinat mill-Partit Laburista biex nikkontesta l-elezzjoni ġenerali," qal Mizzi. Fenech Adami qal li kienet twarrbet Marlene Farrugia li kienet il-kelliema tal-PL dwar l-Enerġija. Intervjena, Glenn Bedingfield fejn qal li "Fenech Adami kellu informazzjoni żbaljata". Mizzi qal li mhux se jibqa’ jirrispondi għall-mistoqsijiet jekk Beppe Fenech Adami li kien se jibbaża il-mistoqsijiet fuq informazzjoni żbaljata. Qabel l-elezzjoni, Konrad Mizzi qal li hu ta l- input tiegħu dwar il-proġett li wiegħed il-Partit Laburista matul il-kampanja elettorali. "Mhux se nsemmi ismijiet fi ħdan il-PL li kienu parti mill-grupp li ħareġ f’din il-proposta," qal Mizzi. Mizzi qal li fi żmien Joseph Muscat kien hemm kabinett wieħed. "Dwar il-kitchen cabinet, staqsi lil Edward Scicluna," insisti Mizzi. Mizzi nsista li Fenech Adami qed jallega li l-ħbieb tiegħi jinnegozzjaw il- kuntratti tal-Enemalta. Hawnhekk, Mizzi qal li "qed nitlob ruling mill-Ispeaker biex jara l-kontenut tal- erba’ seduti fejn jien ġet mgħajjar korrott u jridu jibgħatuni l-ħabs". Fenech Adami rrispondih "int għandek ferneżija biex toħroġ minn hawn!" Il-membri parlamentari tal-Partit qed jinsistu li Mizzi jista’ jitlob ir-ruling waqt il-plenarja. Il-membri tal-Gvern irribattew li l-membri parlamentari jistgħu jitolbu ruling f’kull sedja. Konrad Mizzi qal li d-domandi ta’ Fenech Adami huma bla insitwazzjonijiet. "Tell that to the Americans!" irribatta Fenech Adami b’referenza tar-rapporti li jgħidu Mizzi u Keith Schembri ma jistgħux jidħlu l-Istati Uniti minħabba allegat involviment tagħhom f’każijiet ta’ ħasil ta’ flus. Mizzi qal li "ruling se jkun biex nitlob protezzjoni tal-Ispeaker mill-atteġġjament ta’ Beppe Fenech Adami". "Int moħħkom biex taħrab minn hawn," irrisponda Fenech Adami. "U int għandek sens of entitlement!", Mizzi rribatta. "Pero, Jien ngħaddi mit-triq b’rasi mgħollija," jkompli jattakka Fenech Adami. Mizzi qal li” Jien tiela’ nitlob ruling!”. “L-uniku xhud li ħarab mill-PAC fl-istorja ta’ dan il-kumitat,” qal Ryan Callus. “Hu evidenti li ma jridx iwieġeb għall-mistoqsijiet kif hu obbligat li jagħmel,” qal Karol Aquilina. “Wara li Mizzi kien ingħata 8 siegħa biex jagħmel stqarrija, għandu issa l-obbligu li jirrispondi l-mistoqsijiet,” qal Fenech Adami. Glenn Bedingfield qal li huma jridu li xhud jirrispondi għad-domandi iżda “intom ma ttrattawx ix-xhud b’dinjità. Aħna rridu nistennew ir-ruling tal-Ispeaker imbagħad nistiednu lil Konrad Mizzi jerġa’ jiġi hawn u jirrispondi għall-mistoqsijiet u mhux l-insinwazzjonijiet”. Intant, bħalissa, d-deputat Parlamentari Konrad Mizzi talab għall-protezzjoni tal-Ispeaker u talbu ukoll biex iħares lejn l-kontenut tal-erba’ seduti biex jara l-atteġġjament u l-insinwazzjoni li saru mill-membri tal-Oppożozzjoni li jpoġġu fuq il-PAC. Huwa qal li l-kumitat spiċċa għamel ‘hijack’ tal-istituzzjonijietjiet. Il-Kumitat tal-PAC b’mod unanimu qabel li issa li talab ir-ruling li Konrad Mizzi jiġi lura quddiem il-Kumitat biex jirrispondi għall-mistoqsijiet. Il-marixxal tal-kamra ntbgħatt jinforma lill-Ispeaker b’din id-deċiżjoni hekk kif il-laqgħa hi sospiża. Il-laqgħa kompliet b’Konrad Mizzi lura madwar il-mejda biex ikompli jwieġeb għall-mistoqsijiet tal-kumitat. Dr Carol Peralta qal li hemm mod u mod kif tagħmel il-mistoqsijiet. Beppe Fenech Adami qal li “naturalment int tiffaċċja domandi faċli, oħrajn ftit inqas faċli, domandi diffiċli u domandi mhux daqstant komfortabbli.” “Kien hawn komportament mhux dinjituż u Jien qed nistenna r-ruling tal-Ispeaker,” qal Mizzi. Konrad Mizzi qed iwieġeb ‘nistenna r-ruling tal-Ispeaker’ għal kull domanda li se ssir. Aquilina staqsih kif daħal fil-PL u meta ltaqa’ l-ewwel darba ma’ Joseph Muscat. Glenn Bedingfield qal li Konrad Mizzi qed iwieġeb għall-mistoqsijet iżda r-risposti mhux qed jintgħoġbu mill-membri tal-Oppożizzjoni. Aquilina kompla jistaqsi “Kien għandek xi ħaġa influwenti fiċ-ċina?” “Il-mara tiegħu” wieġeb Bedingfield. Waqt il-battibekk, Mizzi nsista li hu “qatt ma mar il-Pilatus Bank”. “Ħafna mill-affarijiet li qed jgħid Aquilina m’humiex veri!” qal Mizzi. Dan wara li Aquilina staqsih jekk il-pulizija interrogawhx, talbuh il-mowbajl, irrifjutta u wara li ħaduh, irrifjutta li jagħtihom il-password. “Int qed tistenna t-tisfira tal-elezzjoni ġenerali biex taħrab ‘il barra minn hawn,” insista Mizzi. “Int bżajt li tmur tidher quddiem l-avukat ġenerali għax kien jonxrok!” attakka Aquilina. “Għandek xi kaxxa moħbija f’imkien f’Malta?” staqsa Aquilina ripetutament. “X’għandek moħbi f’din il-kaxxa?” insista Aquilina. “Ara hux qed ngħid sew li qabel l-elezzjoni kellek patt ma’ Joseph Muscat biex il-proġetti maġġjuri jkun kollha f’idejk” staqsa Aquilina. “Veru li l-pulizija fittxew f’din il-kaxxa?” staqsa Aquilina. “Mela mhux moħbija il-kaxxa” irribatta Peralta. B’lapsus, Aquilina staqsa lil Mizzi “kemm ħallastu lil David Casa dwar il-proġett tal-electrogas.” Aquilina ried jirreferi għal David Galea, konsulent li diġa deher bħala x-xhud quddiem il-PAC fid-diskussjonijiet dwar l-Electrogas. Aquilina staqsa lil Mizzi jekk jiftakarx li fl-1 ta’ Settembru, 2017, Yorgen Fenech u Turab Musayev ġew l-uffiċċju tiegħu biex jaħfer it-taxxa tas-sisa lill-electrogas (€40 miljun) għax inkella din se tfalli. “Int irrispondejthom ħallu f’idi ħa nieħu ħsieb Jien,” qal Aquilina. “Jien ma ħfirt xejn lil ħadd!” meta nistoqsi dwar l-€40 miljun taxxa tas-sissa maħfura lill-Electrogas. “Int ħfirthom għax lagħqi!” insista Aquilina. “Lagħqi u pastażun int” qal Mizzi, hekk kif id-diskussjoni tiddiġenera b’battibekk u tgħajjir. Mizzi ammetta li iltaqa’ ma Musayev u Fenech iżda nsists li dawn kienu “company work meetings”. “Bħala fatt is-sisa ta €40 miljun nħaffru?” staqsa Fenech Adami. “Min ħaffirhom dawn?” staqsa Ryan Callus. “12 -il ġurnata wara li nħaffru l-€40 miljun, inqatlet Daphne Caruana Galiza,” nsista Fenech Adami. Il-laqgħa aġġornata għal għada. Paul Cachia Aara x’ġara fl-aħħar seduta “Qatt ma missejt jew kelli ħsieb ta’ korruzzjoni” – Mizzi Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta’ Newsbook minn hawn . .td_uid_4_61f3d5fa45bee_rand.td-a-rec-img{text-align:left}.td_uid_4_61f3d5fa45bee_rand.td-a-rec-img img{margin:0 auto 0 0}